Jaak Madison: soovahetust lihtsustada plaaniv valitsus võlgneb avalikkusele selgituse
#000002
Eesti Konservatiivse Rahvaerakonna fraktsioon esitas sotsiaalkaitseministrile arupärimise, milles soovib teada, missugustel asjaoludel tahab valitsus lihtsustada sooidentiteedi vahetamise korda.
#000003
„Jevgeni Ossinovski ja Margus Tsahkna eelmisel aastal allkirjastatud kava anda inimestele õigus muuta oma sugu ilma meditsiinilise sekkumiseta kandideerib kahtluseta kõige haiglasema poliitilise idee auhinnale,“ ütles Konservatiivse Rahvaerakonna aseesimees Jaak Madison.
#000004
Valitsuse plaani kohaselt tuleks Eestis üle minna soo tunnustamise mudelile, mille kohaselt inimene, kes tunneb, et tema sooidentiteet ei lange kokku tema bioloogilise sooga, esitab riigi pädevale asutusele avalduse oma soo ja isikukoodi muutmiseks, ilma et sellele peaks eelnema soovahetusoperatsioon või meditsiiniline konsultatsioon.
#000005
„Teisisõnu, kõik mehed saavad õiguse nõuda enda tunnistamist naiseks ja naised võivad nõuda enda tunnistamist meheks. Sealjuures saaks iga soovija muuta oma sugu kuni kaks korda aastas. Soovahetus tahetakse teha sama hõlpsaks kui poeskäik,“ selgitas Madison.
#000006
Madisoni sõnul on eriti üllatav lugeda ministrite põhjendust, et sooidentiteedi vahetamise senise korra leevendamine mõjutaks positiivselt Eesti välissuhtlusele ning edendaks demokraatiat, inimõigusi, õigusriigi põhimõtteid ja majandusvabadusi.
#000007
Konservatiivne Rahvaerakond soovib oma arupärimises teada, kui kaugel on soovahetust reguleerivate seaduste muutmine ning millisele informatsioonile tuginedes parandab see muudatus Eesti rahvusvahelist mainet.
#000008
Madison märkis, et liberaalne soovahetuse regulatsioon parandaks Eesti rahvusvahelist mainet ainult marginaalsete äärmusliberaalide ja homoringkondade silmis.
#000009